Diari Oficial de la Generalitat Valenciana


Sumari del DOGV 6497, del 07-04-2011 (2011/3763)

Adjudicació d'ajudes de l'Agència Valenciana de l'Energia en matèria de foment de la investigació energètica per al 2010.
-------------------------------------------------------------------------------------------------------------------------

### Dades del document

Número de DOGV
:   6497

Data del DOGV
:   07-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3763


Data del document
:   02-03-2011

Organisme emissor
:   Agència Valenciana de l'Energia, AVEN

Tipus de document
:   Anunci

Anàlisi jurídica

 Descriptors 

:   * ajuda pública

Adjudicació d'ajudes de l'Agència Valenciana de l'Energia en matèria de foment de la investigació energètica per al 2010. [2011/3763]  
De conformitat amb el que establix l'article 18 de la Llei 38/2003, General de Subvencions, es dóna publicitat a la Resolució de 2 de novembre de 2010, del president de l'Agència Valenciana de l'Energia, de concessió d'ajudes en matèria de foment de la investigació energètica, per a l'exercici 2010. Estes ajudes tenen el finançament del Fons Europeu de Desenvolupament Regional (FEDER), a través del Programa Operatiu de la Comunitat Valenciana 2007-2013. La resolució de concessió comporta l'acceptació pels beneficiaris a ser inclosos en la llista pública que es recull en l'article 7, apartat 2), lletra d), del Reglament (CE) 1828/2006, de la Comissió, de 8 de desembre de 2006.  
  
  
València, 2 de març de 2011.- El director: Antonio Cejalvo Lapeña.  
  
  
ANNEX  
  
«RESOLUCIÓ de 2 de novembre de 2010, del president de l'Agència Valenciana de l'Energia, de concessió d'ajudes en matèria de foment de la investigació energètica, per a l'exercici 2010.  
  
Vista l'Orde 15/2010, de 13 de maig de 2010, de la Conselleria d'Infraestructures i Transport, sobre la concessió d'ajudes de l'Agència Valenciana de l'Energia, en matèria de foment de la investigació energètica, per a l'exercici 2010.  
Atés l'article 11 de l'Orde 15/2010, de 13 de maig, on s'establix que, amb l'informe previ d'una comissió d'avaluació, el director de l'Agència elevarà proposta al president, el qual dictarà una resolució de concessió.  
D'acord amb la proposta presentada, de 29 d'octubre de 2010, i fent ús de les atribucions que em conferix l'article 5.2.d del Reglament de l'Agència Valenciana de l'Energia, aprovat pel Decret 9/2002, de 15 de gener, del Govern Valencià, modificat pel Decret 30/2004, de 27 de febrer, i d'acord amb l'article 11 de l'Orde 15/2010, de 13 de maig, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, en matèria de foment de la investigació energètica, per a l'exercici 2010, resolc:  
  
  
Primer   
Concedir les ajudes en matèria de foment de la investigació energètica, per a l'exercici 2010, als sol·licitants i per la quantia establida en l'annex I.  
  
Segon  
Desestimar les sol·licituds indicades en l'annex II pels motius que s'hi indiquen.  
  
Tercer  
Les quantitats concedides queden condicionades a la concurrència amb altres ajudes per a la mateixa finalitat, procedents estes de qualssevol altres administracions o ens públics.  
  
Quart  
Establir com a data límit per a acreditar la realització dels projectes objecte d'ajuda el 30 de desembre de 2010.  
  
Cinqué  
Els beneficiaris estaran obligats al compliment de les condicions que establix l'esmentada Orde 15/2010, de 13 de maig, si bé el director de l'Agència Valenciana de l'Energia notificarà individualment les condicions particulars i especials que afecten cada beneficiari.  
  
  
ANNEX I  
  
IMFIEA P. Foment Investigació Energètica (Proj. empresarials sense cooperació)  
  
  
  
  
ANNEX II  
  
IMFIEA P. Foment Investigació Energètica (Proj. empresarials sense cooperació)  
  
La present resolució és definitiva en via administrativa i en contra podrà interposar-se un recurs contenciós administratiu, en el termini de dos mesos, comptadors des de l'endemà de la notificació davant del jutjat contenciós administratiu competent, d'acord amb els criteris que establix l'article 14 de la Llei 29/1998, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.  
  
València, 2 de novembre de 2010.- El president: Mario Flores Lanuza.»  
  
  
  
  
  
  
  
  
  
\* \* \* \* \* \* \* \* \*  
  
  
  
  
  
ANEXO I  
  
IMFIEA P. Fomento Investigación Energética (Proy. empresariales sin cooperación)  
  
  
  
  
  
  
ANEXO II  
  
IMFIEA P. Fomento Investigación Energética (Proy. empresariales sin cooperación)  
  
